

|  |
| --- |
| **Referat** |
| **Prosjekt** | Alrek helseklynge |
| **Organ** | Styringsgruppen  |
| **Sted** | Møterom Tarlebø 2F15, 2. etg. nybygg Alrek, Årstadveien 17 | **Dato:** | 10.03.2025 |
|   |   | **Kl:** | 14.00 – 16.00 |
|   |
| **Organisasjon** | **Navn** | **Kode** | **Møtt** |
| Universitetet i Bergen, leder | Marit Bakke | MB | x |
| Universitetet i Bergen, rektorat | Gottfried Greve | GG | x |
| Universitetet i Bergen - DPF | Norman Anderssen | NA | x |
| Universitetet i Bergen - MED | Per Bakke | PB | x |
| Bergen kommune | Trond Egil Hansen | TEH | x |
| Bergen kommune, BBSM | Sølve Sætre  | SS | x |
| Bergen kommune, BEHO | Ingelin Søraas | IS |  |
| Høgskulen på Vestlandet | Monica Wammen Nortvedt | MWN | (teams) |
| Høgskulen på Vestlandet | Øyvind Midtbø Berge | ØMB | x |
| NORCE | Tonje Fyhn | TF | x |
| Helse Bergen | Clara Gram Gjesdal | CGG | (teams) |
| Haraldsplass Diakonale sykehus | Rebekka Ljosland | RL | x |
| Folkehelseinstituttet | Øystein Vedaa | ØV | (teams) |
| Vestland tannhelsetjeneste/ Vestland fylkeskommune | Ellen Berggreen | EB | x |
| VID | Elisabeth Jeppesen | EJ | x |
| Nav Vestland | Thorleif Nesse  | TN | x |
| Brukerpanelet – leder og nestleder | Eli Sjo og Everline Konyo Mjømen | ESEKM | xx |
| Observatører: |   |   |   |
| Klyngeleder Alrek helseklynge | Berit Angelskår | BA | x |
| Sekretariat: |   |   |   |
| Universitetet i Bergen – adm MED | Kristin Walter | KW | x |

**Sak 07-25 Godkjenning av innkalling, saksliste og referat fra forrige møte**
Innkalling, saksliste og referat fra forrige møte godkjent uten merknader.
[Lenke til dokumenter for Styringsgruppen i Teams](https://teams.microsoft.com/l/channel/19%3Ae57cd322fdb948ccbadef480e9d302e6%40thread.tacv2/Arbeidsgruppen%2520Alrek%2520helseklynge?groupId=c20ec7be-405f-4e2d-9bc9-99aac19c7a02&tenantId=648a24bc-a98d-4025-9c60-48c19a142069) [Lenke via Sharepoint](https://universityofbergen.sharepoint.com/sites/TEAM_FellesteamAlrekhelseklynge_General/Shared%20Documents/Forms/AllItems.aspx?RootFolder=%2Fsites%2FTEAM%5FFellesteamAlrekhelseklynge%5FGeneral%2FShared%20Documents%2FArbeidsgruppen%20Alrek%20helseklynge&FolderCTID=0x012000CD85BF867925D2438068FDCBFB49C6F4)

**Sak 08-25 Ny avtale klyngepartnere – utkast**

Klyngeleder gikk gjennom utkast til avtale, inkl. grunnlagsdokumenter med sporede forslag til endringer (utsendt på forhånd).

Punkter som ble kommentert og drøftet i avtaleutkastet:

* Drøfting av avgjørelser ved ¾ flertall; ¾ av de fremmøtte eller deltakere totalt?
* Stemmerett per institusjon, og UiB med ekstra stemme inn i Partnermøtet. Tydeliggjøre at det er rektor ved UiB som leder møtet.
* Partnermøtet kan beslutte at partnere stiller med ekstra representanter.
* Endre punkt om adgang til å være prosjekteier til å “*søke samarbeidsmidler som prosjekteier”.*

I grunnlagsdokumentene ble det påpekt ønskede justeringer både i navn og betegnelser på de 11 klyngepartnerne. I mandat for Partnermøtet ble ordlyd i punkt 3 rettet opp, ønske om å ha to separate punkt som definerer hhv tale- og forslagsrett. Likeledes ble mandat for Styringsgruppen og mandat for klyngeleder gjennomgått.
Alle justeringer i vedlegg til avtalen skal harmoneres med avtalen.

Styringsgruppen takket for et grundig utført arbeid med avtale og grunnlagsdokumenter.

**Vedtak:** *Styringsgruppen vedtar foreliggende utkast til avtale og vedlagte grunnlags-dokumenter, med de endringer det ble enighet om i møtet. Saken oversendes til Partnermøtet for endelig vedtak*.

**Sak 09-25 Overlappende strukturer i samarbeid – hvordan unngå parallelle løp**
Jfr. tidligere saker om oppfølging av strategisamlingen Alrek oktober 2024 (sist møte; sak 03-25).

Innledning v/ klyngeleder Berit Angelskår som viste samarbeidsrelasjoner på tvers av institusjoner/klynger/fora i Bergensregionen.

Styringsgruppen kommenterte flere aspekt ved overlappende strukturer:

Helse Bergen og HDS møter på arenaer der det er dialog med kommuner på ulikt nivå, jfr. samarbeid i Kunnskapskommunen Helse Omsorg Vest vs. Alrek.

Samarbeidsmidler er annet eksempel på sak med overlapp. Kan det være synergier for noe samkjøring av intensjonen med midlene? Forslag om å følge effekten av tildelte samarbeidsmidler enda tettere.

Synergier med Helsefelleskapet ble også kommentert, ofte blir de strategiske diskusjonene veldig like. Hvordan skal vi kunne utnytte hverandre bedre, både når det gjelder strategi og ressurser? Hvordan utvikle de pågående møteplassene?

I Helsefelleskapet er det faglige samarbeidsutvalg og faglige nettverk, her ser en noe tematisk overlapp med faggruppene i Alrek. Det ligger til rette for mer synergimuligheter innen forskning, utdanning, innovasjon og formidling.

Styringsgruppen ønsker å fortsette drøftingen av overlapp og synergier, saken kan tas opp igjen i et møte senere. Det er ønske om at presentasjonen fra møtet sendes ut.

**Sak 10-25 Årsmelding 2024**

Oppfølging av sak 04-25 fra sist møte.

Oppdatert versjon av årsmelding, inkl. rapporter fra faggruppene, var sendt ut på forhånd. Det ble invitert til innspill i møtet.

Styringsgruppen ga meget gode tilbakemeldinger på årsmeldingen, både mht. innhold og layout. Det er ønsket at årsmeldingen brukes aktivt utad for å formidle hva klyngen får til og jobber med.

Klyngeleder viste til at de to nye studentmedarbeiderne i klyngen har bidratt til å lage årsmeldingen, og at de er til stor hjelp i denne type profilering av klyngen.

**Vedtak:** *Årsmeldingen for 2024 vedtas, og oversendes til Partnermøtet.*

**Sak 11-25** **Budsjett for 2026**

Forslag til budsjett for kommende år ble presentert av sekretariatet v/ Kristin Walter.

Endringen fra 10 til 11 betalende klyngepartnere kommer inn med budsjettet for 2026, og det er lagt opp til at innbetaling per klyngepartner justeres i tråd med konsumprisindeksen – ikke totalbeløp fellesmidler. Det bør også presiseres i ny avtale for klyngepartnere.

Forslaget til innbetaling per klyngepartner for 2026 er på kr. 144 400 (en økning fra kr. 140 350 i 2025).

Nye satser for honorering av brukerpanel får virkning i budsjettet for 2026, og det tas foreløpig forbehold ved fastsettelse av satsene.

Styringsgruppen får saken til endelig vedtak i neste møte, og for forankring av beløpet vil det i tillegg sendes ut et brev til alle klyngepartnere om budsjett 2026.

**Sak 12-25 Orienteringssaker**

* Oppdateringer fra klyngeleder BA
* Innovasjonskart Alrek helseklynge [Har du en ide? - Alrek](https://alrekhelseklynge.no/har-du-en-ide/)
* Brukerpanelet – nye satser for honorering i 2025. Jfr. sak 11-25 om budsjettet.
* Deltakelse innovasjonskonferanse [Life Science Partnering | LSX Nordic Congress](https://informaconnect.com/lsx-nordic-congress/) Alrek har 10 billetter til konferansen 20. – 21. mai, og det vil settes en frist for innmelding av aktuelle representanter fra klyngepartnerne.

 **Sak 13-25 Faglig input:**
**Rapportering fra Faggruppen for registre** [Faggruppe for registre - Alrek](https://alrekhelseklynge.no/faggrupper/faggruppe-for-registre/)v/ leder for gruppen Marjolein Memelink Iversen, Høgskulen på Vestlandet

Marjolein Memelink Iversen presenterte arbeidet i faggruppen siste periode, og kom med innspill til hvordan gruppen kan jobbe videre.

Gruppen har erfaring med at faste representanter i en faggruppe er best. De ser det videre som en fordel at mandatet for faggruppen er relativt åpent, slik at gruppen selv får definere innhold. Faggruppen oppfatter at de er på rett spor i forhold til ønsket utvikling av klyngen (ref. strategisamlingen).

Gruppen har skrevet 3 søknader til Forskningsrådet, men ikke fått midler. Kan ønske seg mer støtte for å søke på midler, og har kommet med et forslag om å bruke AI.

Det kom innspill fra Styringsgruppen i forhold til beredskap; har vi gode nok rutiner og systemer for å sikre registrene våre og ivareta de ressursene registrene representerer?
I tillegg er debatten om hvem som eier dataene er viktig, det ble vist til utviklingen i USA og sikring av helsedata.

Kan vi i Bergen legge enda mer tyngde på bruk av registerdata? Fra et brukerperspektiv ble det pekt på at det er viktig å få oversikt over hva som er mulighetene i registrene.